钦定古今图书集成/理学汇编/学行典/第268卷 > 阳孝本
## 钦定古今图书集成/理学汇编/学行典/第268卷 > 阳孝本

按《宋史隐逸传》：“阳孝本，字行先，虔州赣人。学博行高，
隐于城西通天岩。苏颂、蒲宗孟皆以山林特起荐之。
苏轼自海外归，过而爱焉，号之曰‘玉岩居士。尝直造
其室，知其不娶，戏以为元德秀之流。孝本自言为阳
城之裔。故轼诗有云：‘众谓元德秀，自称阳道州’。嘉之
也。隐遁二十年，一时名士多从之游。崇宁中，举八行’”，
解褐为国子录，再转博士，以直秘阁归，卒，年八十四。